stanford-oval/wikipedia huggingface dataset:
มิสแกรนด์เวเนซุเอลา
การแข่งขันระดับนานาชาติ

ต่อไปนี้เป็นรายชื่อตัวแทนชาวเวเนซุเอลาของมิสแกรนด์อินเตอร์เนชั่นแนล.
สัญลักษณ์สี
: ชนะเลิศ
: รองชนะเลิศหรืออันดับ 5/9
: เข้ารอบสุดท้าย
: เข้ารอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ |
| --- | --- | --- | --- | --- | --- |
|  2025 | ทีน่า แบทสัน |  รัฐมิรันดา | มิสแกรนด์เวเนซุเอลา 2024 | รอประกาศ | รอประกาศ |
|  2024 | แอนนา บลองโก |  การากัส | เอล กองกูร์โซ บาย โอสเมล โซว์ซา 2023 | ไม่ผ่านเข้ารอบ |  1 รางวัล  3 คนสุดท้าย – เเกรนด์ วอยซ์ อะวอร์ด  |
|  2023 | บาเลนตินา มาร์ติเนซ |  รัฐอันโซอาเตกิ | มิสแกรนด์เวเนซุเอลา 2022 | ไม่ผ่านเข้ารอบ |  1 รางวัล  20 คนสุดท้าย – พลังแห่งปีแฟนโหวต  |
|  2022 | ลุยเซต มาเตรัน |  รัฐมิรันดา | 5 คนสุดท้าย: มิสเวเนซุเอลา 2020 | รองอันดับ 3 |  1 รางวัล * 20 คนสุดท้าย – ก่อนมาถึง  |
|  2022 | ซาบีนา เดเรเนค |  รัฐเมริดา | รองอันดับ 1: เอล กองกูร์โซ บาย โอสเมล โซว์ซา 2022 | ไม่ได้เข้าร่วมการประกวด | ไม่ได้เข้าร่วมการประกวด |
|  2021 | บาเนสซา โกเอลโญ |  รัฐโมนากัส | รองอันดับ 2: มิสเวเนซุเอลา 2019 | เข้ารอบ 10 คนสุดท้าย |  1 รางวัล  * 20 คนสุดท้าย – ก่อนมาถึง  |
|  2020 | เอลีอานา โรฮาส |  รัฐตาชีรา | มิสแกรนด์ ดิสตริโต แคปิตอล 2020 | ไม่ผ่านเข้ารอบ |  2 รางวัล  ความท้าทายอาหารไทย  25 คนสุดท้าย – แต่งกายชุดประจำชาติไทย  |
|  2019 | บาเลนตินา ฟิเกรา |  รัฐอันโซอาเตกิ | เอล กองกูร์โซ บาย โอสเมล โซว์ซา 2018 | มิสแกรนด์อินเตอร์เนชันแนล 2019 |  4 รางวัล  งานกาล่าแฟชั่นโชว์มงกุฎประวัติศาสตร์โดยจอร์จ วิทเทลส์  10 คนสุดท้าย – ชุดว่ายน้ำยอดเยี่ยม  10 คนสุดท้าย – มิสป๊อปปูลาร์โหวต  20 คนสุดท้าย – ชุดประจำชาติยอดเยี่ยม  |
|  2018 | แอนนิส อัลวาเรซ |  รัฐซูเลีย | รองอันดับ 1: มิสเวเนซุเอลา 2017 | เข้ารอบ 10 คนสุดท้าย |  1 รางวัล  ลงคะแนนก่อนเดินทางมาถึง  |
|  2017 | ตูเลีย อาเลมัน |  รัฐฟัลกอน | ผู้เข้าประกวด: มิสเวเนซุเอลา 2016 | รองอันดับ 1 |  1 รางวัล * 25 คนสุดท้าย – ชุดประจำชาติยอดเยี่ยม  |
|  2017 | เอมมี คาร์เรโร่ |  รัฐตาชีรา | เซโญริตา เดโปโรเต เวเนซุเอลา 2016 | ไม่ได้เข้าร่วมการประกวด | ไม่ได้เข้าร่วมการประกวด |
|  2016 | เดโบห์รา เมดีนา |  รัฐตาชีรา | 10 คนสุดท้าย: มิสเวเนซุเอลา 2014 | เข้ารอบ 20 คนสุดท้าย |  |
|  2015 | เรนา โรจัส |  ดิสตริโตกาปิตัล | เซโญริตา เดโปโรเต เวเนซุเอลา 2014 | เข้ารอบ 20 คนสุดท้าย |  1 รางวัล  36 คนสุดท้าย – มิสป๊อปปูล่าโหวต  |
|  2014 | อลิซ โซซา |  ดิสตริโตกาปิตัล | อันดับที่ 6: มิสมุนโด้เวเนซุเอลา 2013 | เข้ารอบ 20 คนสุดท้าย |  1 รางวัล  25 คนสุดท้าย – ชุดว่ายน้ำยอดเยี่ยม  |
|  2013 | มาเรียนา จิเมเนซ |  รัฐลากวยรา | เซโญริตา เดโปโรเต เวเนซุเอลา 2013 | เข้ารอบ 10 คนสุดท้าย |  2 รางวัล  10 คนสุดท้าย – ชุดประจำชาติยอดเยี่ยม  20 คนสุดท้าย – ชุดว่ายน้ำยอดเยี่ยม  |
ทำเนียบ

มิสแกรนด์เวเนซุเอลา 2023
บาเลนตินา มาร์ติเนซ
( รัฐอันโซอาเตกิ)
มิสแกรนด์เวเนซุเอลา 2022
ลุยเซต มาเตรัน
( รัฐมิรันดา)
มิสแกรนด์เวเนซุเอลา 2021
บาเนสซา โกเอลโญ
( รัฐโมนากัส)
มิสแกรนด์เวเนซุเอลา 2019
บาเลนตินา ฟิเกรา
( รัฐอันโซอาเตกิ)
มิสแกรนด์เวเนซุเอลา 2018
แอนนิส อัลวาเรซ
( รัฐซูเลีย)
มิสแกรนด์เวเนซุเอลา 2015
เรนา โรจัส
( ดิสตริโตกาปิตัล)
มิสแกรนด์เวเนซุเอลา 2014
อลิซ โซซา
( ดิสตริโตกาปิตัล)
การประกวดรอบระดับประเทศ

รายการต่อไปนี้คือผู้เข้ารอบสุดท้ายของการประกวด มิสแกรนด์เวเนซุเอลา รวมถึงผลการประกวด
| ปีรัฐ | 2022 | 2024 |
| --- | --- | --- |
|  รัฐอามาโซนัส | María José Pernía (Top 12) | — |
|  รัฐอันโซอาเตกิ | Valentina Martínez (W) | Silvana Yaury Lomonaco León (Top 12) |
 รัฐอาปูเร: —
|  รัฐอารากวา | Daniellys Ojeda Ramírez | Avril Valentina Anele Mijares Romero |
|  รัฐบารินัส | Delia Santander (1st) | — |
|  รัฐโบลิบาร์ | Indira Zaraza Cordero (Top 12) | — |
|  ดิสตริโตกาปิตัล | Daniela Durán (Top 16) (S) | Adriana Gabriela Carreazo Mendoza |
|  รัฐการาโบโบ | Sylvana Michelle Carmona (Top 16) | aray Sabariego Márquez |
|  รัฐโกเฮเดส | Valentina Bonalde | Enza Anyelina Camacho de Luca (Top 12) |
 รัฐเดลตาอามากูโร: —
|  รัฐฟัลกอน | Gisselle Dos Santos | Karen Gabriela Dorante Hernández (Top 12) |
|  เดเปนเดนเซียสเฟเดราเลส | Dariana Pacheco Romero | Shania Sleiman Rattia (3rd) |
|  รัฐกวาริโก | Marian Pérez (Top 12) | Fabiola Paola Pérez (Top 12) |
|  รัฐลากวยรา | Valeria Camacho (3rd) | Camila Soto Gil (2nd) |
|  รัฐลารา | Alejandra Ríos (Top 16) | Amaybeth Mariana Pérez Zerpa (Top 12) |
|  รัฐเมริดา | Valeria Cárdenas (4th) | — |
|  รัฐมิรันดา | Ivana Valsint (Top 16) | Rocío Valentina Aguilarte Batson (W) |
|  รัฐโมนากัส | Mayra Carrillo | Karem Uriel De Sousa Quijada (Top 12) |
|  รัฐนวยบาเอสปาร์ตา | Alia Abized (Top 12)(S) | Andrea Carolina Del Val Torres (1st) |
|  รัฐโปร์ตูเกซา | Zuly Alvarado (Top 12) | Danjilly Nicolle Gutiérrez González |
|  รัฐซูเกร | Genesis Bartholome (Top 12)(S) | — |
|  รัฐตาชีรา | Paola Castillo (2nd) | Helen Rachel Chacón Herrera (5th) |
|  รัฐตรูฮิโย | Johanna Villamizar | Mariby Dayana Delgado Matos |
|  รัฐยารากุย | — | Paola Lourdes Marín Linarez (4th) |
|  รัฐซูเลีย | Neilenys Cervantes (Top 12) | Victoria Alexandra Maneiro Montiel |
| รวม | 22 | 18 |
ดูเพิ่ม

มิสแกรนด์อินเตอร์เนชันแนล
มิสเวเนซุเอลา
อดิศัย โพธารามิก

| อดิศัย โพธารามิกม> ป.ช., ม.ว.ม. |
| --- | --- |

รัฐมนตรีว่าการกระทรวงศึกษาธิการ
ดำรงตำแหน่ง 8 พฤศจิกายน พ.ศ. 2546 – 2 สิงหาคม พ.ศ. 2548
นายกรัฐมนตรี: ทักษิณ ชินวัตร
ก่อนหน้า: ปองพล อดิเรกสาร
ถัดไป: จาตุรนต์ ฉายแสง
รัฐมนตรีว่าการกระทรวงพาณิชย์
ดำรงตำแหน่ง 17 กุมภาพันธ์ พ.ศ. 2544 – 8 พฤศจิกายน พ.ศ. 2546
นายกรัฐมนตรี: ทักษิณ ชินวัตร
ก่อนหน้า: ศุภชัย พานิชภักดิ์
ถัดไป: วัฒนา เมืองสุข
รัฐมนตรีประจำสำนักนายกรัฐมนตรี
ดำรงตำแหน่ง 14 มิถุนายน พ.ศ. 2543 – 21 พฤศจิกายน พ.ศ. 2543
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 23 เมษายน พ.ศ. 2483 (84 ปี) ประเทศไทย
ศาสนา: พุทธ
พรรคการเมือง: พรรคชาติพัฒนา พรรคไทยรักไทย
คู่สมรส: รศ.ดร.พิชนี โพธารามิก

อดิศัย โพธารามิก (เกิด 23 เมษายน พ.ศ. 2483) เป็นนักการเมืองและวิศวกรชาวไทย อดีตรัฐมนตรีว่าการกระทรวงศึกษาธิการ อดีตรัฐมนตรีว่าการกระทรวงพาณิชย์ และอดีตรัฐมนตรีประจำสำนักนายกรัฐมนตรี
ประวัติ

มีพี่ชายคนเดียว ชื่อ นายแพทย์ยุทธ โพธารามิก สมรสกับ รองศาสตราจารย์ ดร.พิชนี โพธารามิก กรรมการสภามหาวิทยาลัยผู้ทรงคุณวุฒิ มหาวิทยาลัยราชภัฏรำไพพรรณี อาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย มีบุตร 1 คน ชื่อ พิชญ์ โพธารามิก เป็นเจ้าของบริษัทเครือ โมโน กรุ๊ป
เมื่อวันที่ 2 กรกฎาคม 2563 เว็บไซต์ราชกิจจานุเบกษาได้เผยแพร่ประกาศศาลเยาวชนและครอบครัว จังหวัดปทุมธานี เรื่องศาลมีคำสั่งว่า นายอดิศัย โพธารามิก เป็นคนไร้ความสามารถ และให้อยู่ในความอนุบาลของ นางพิชนี โพธารามิก
การศึกษา

ดร.อดิศัย โพธารามิก จบการศึกษาชั้นมัธยมศึกษา จาก โรงเรียนวชิราวุธวิทยาลัย พ.ศ. 2500
ปริญญาตรี : สาขาวิศวกรรมไฟฟ้า พ.ศ. 2505 จาก คณะวิศวกรรมศาสตร์ จุฬาลงกรณ์มหาวิทยาลัย
ปริญญาโท : สาขาวิศวกรรมไฟฟ้า พ.ศ. 2510 จาก  มหาวิทยาลัยฮาวาย, สหรัฐอเมริกา
ปริญญาเอก : สาขาวิศวกรรมไฟฟ้า พ.ศ. 2513 จาก มหาวิทยาลัยแมริแลนด์, คอลเลจพาร์ก, สหรัฐอเมริกา
ประวัติการทำงาน

2505 เข้ารับราชการที่กระทรวงคมนาคม แล้วโอนมาสังกัดองค์การโทรศัพท์แห่งประเทศไทย
2521 ประกอบธุรกิจส่วนตัว โดยก่อตั้งบริษัทประกอบธุรกิจสื่อสารโทรคมนาคมหลายบริษัท
2539-2543 สมาชิกวุฒิสภา
ด้านการเมือง

08 พ.ย.2546 - 02 ส.ค.2548 รัฐมนตรีว่าการกระทรวงศึกษาธิการ (นายกรัฐมนตรี ดร.ทักษิณ ชินวัตร)
17 ก.พ.2544 - 08 พ.ย.2546  รัฐมนตรีว่าการกระทรวงพาณิชย์ (นายกรัฐมนตรี ดร.ทักษิณ ชินวัตร)
14 มิ.ย. 2543 - 21พ.ย 2543  รัฐมนตรีประจำสำนักนายกรัฐมนตรี ( นายกรัฐมนตรี ชวน หลีกภัย)
พ.ศ. 2519 - พ.ศ. 2520  เลขานุการรัฐมนตรีว่าการกระทรวงคมนาคม(คุณหญิงเลอศักดิ์ สมบัติศิริ)
ธุรกิจ

ก่อตั้ง บริษัท จัสมิน อินเตอร์เนชั่นแนล และได้งานโครงการโทรศัพท์ต่างจังหวัด 1.5 ล้านเลขหมาย โครงการสื่อสารภายในประเทศด้วยดาวเทียม (TDMA) ระบบสื่อสารเพื่อบริการธุรกิจผ่านดาวเทียม (ISBN) และเคเบิลใยแก้วใต้น้ำ โดยมีตำแหน่งเป็นซีอีโอของ ทีทีแอนด์ทีและจัสมิน
3 ธ.ค.2525  ก่อตั้งบริษัท จัสมิน อินเตอร์เนชั่นแนล จำกัด  และ 7 ก.ค.2537 แปรสภาพเป็นบริษัท มหาชน JAS เข้าจดทะเบียนในตลาดหลักทรัพย์แห่งประเทศไทย
29 มิ.ย.2535 ร่วมก่อตั้งบริษัท ไทยเทเลโฟนแอนด์เทเลคอมมิวนิเคชั่น จำกัด และ17 ม.ค.2537 แปรสภาพ เป็นบริษัทมหาชน TT&T เข้าจดทะเบียนในตลาดหลักทรัพย์แห่งประเทศไทย
เกียรติคุณทางสังคม

2538: รางวัลศิษย์เก่านานาชาติดีเด่นคนแรกของ มหาวิทยาลัยแมรีแลนด์   (International Alummnus of the Year Award of Maryland University) ประเทศสหรัฐอเมริกา
2539: วิศวจุฬาดีเด่น ประจำปี 2538 โดย สมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย
งานภาพยนตร์

เป็นผู้อำนวยการสร้างภาพยนตร์เรื่อง สุดสาคร  (2549)
หนังสือ

พิชิตความสำเร็จสไตล์ ดร.อดิศัย โพธารามิก  ISBN:974-94792-6-2
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2546 –  เหรียญลูกเสือสดุดี ชั้นที่ 1
นักผจญเพลิง

ผู้ช่วยชีวิตที่ได้รับการฝึกให้ดับไฟและช่วยชีวิตผู้คน
| --- | --- |
ทีมนักผจญเพลิงทำงานร่วมกันเพื่อควบคุมโรงนาที่ไฟลุกโชน
อาชีพ
ชื่ออื่น ๆ: พนักงานดับเพลิง (นักดับเพลิง) พนักงานดับเพลิงหญิง (นักดับเพลิงหญิง)
กลุ่มงาน: การกู้ภัย, การคุ้มกันให้พ้นอัคคีภัย, ราชการ, บริการสาธารณะ, ความปลอดภัยสาธารณะ
นักผจญเพลิง หรือ พนักงานดับเพลิง เป็นผู้ปฏิบัติการฉุกเฉินเบื้องต้นและผู้ช่วยชีวิตที่ได้รับการฝึกอย่างครอบคลุมในการดับเพลิง โดยหลักแล้วเพื่อดับไฟที่เป็นอันตรายที่คุกคามชีวิต, ทรัพย์สิน และสิ่งแวดล้อมตลอดจนการช่วยชีวิตผู้คน และในบางเคสหรือเขตอำนาจศาล รวมถึงสัตว์จากสถานการณ์อันตราย ซึ่งนักผจญเพลิงชายบางครั้งเรียกว่าพนักงานดับเพลิง (และนักผจญเพลิงหญิงเรียกว่าพนักงานดับเพลิงหญิง)
บริการดับเพลิง หรือที่รู้จักในบางประเทศว่ากองดับเพลิงหรือหน่วยดับเพลิง เป็นหนึ่งในสามหน่วยบริการยามฉุกเฉินหลัก ตั้งแต่พื้นที่เมืองไปจนถึงเรือกำปั่น นักผจญเพลิงจึงอยู่ไปทั่วทุก ๆ แห่งทั่วโลก
โดยมีทักษะที่จำเป็นสำหรับการปฏิบัติงานอย่างปลอดภัยซึ่งได้รับการฝึกอย่างสม่ำเสมอในระหว่างการประเมินการฝึกตลอดอาชีพนักผจญเพลิง ซึ่งโดยปกติ ทักษะการดับเพลิงเบื้องต้นจะได้รับการสอนผ่านสถาบันหรือหลักสูตรฝึกอบรมด้านอัคคีภัยที่ได้รับการรับรองในระดับท้องถิ่น, ระดับภูมิภาค หรือระดับรัฐ โดยขึ้นอยู่กับข้อกำหนดของแผนก, ทักษะและใบรับรองเพิ่มเติม เช่น การช่วยเหลือทางเทคนิคและเวชศาสตร์ก่อนเข้าโรงพยาบาลอาจได้รับในเวลานี้
ทั้งนี้ นักผจญเพลิงทำงานอย่างใกล้ชิดกับหน่วยงานรับมือเหตุฉุกเฉินอื่น ๆ เช่น ตำรวจ และบริการการแพทย์ฉุกเฉิน ซึ่งบทบาทของนักผจญเพลิงอาจทับซ้อนกับทั้งสองอย่าง โดยผู้สอบสวนอัคคีภัยหรือผู้บัญชาการดับเพลิงตรวจสอบสาเหตุของเพลิงไหม้ หากเพลิงไหม้เกิดจากการลอบวางเพลิงหรือความประมาทเลินเล่อ งานของพวกเขาจะทับซ้อนกับการบังคับใช้กฎหมาย นักผจญเพลิงมักให้บริการการแพทย์ฉุกเฉินในระดับหนึ่ง ซึ่งรวมถึงการรับรองและทำงานเป็นเจ้าหน้าที่กู้ชีพฉุกเฉินประจำจากหมู่รถดับเพลิง, รถบรรทุกน้ำดับเพลิง และหน่วยกู้ภัยในบางระบบเพื่อเริ่มต้นการช่วยชีวิตขั้นสูงจนกว่ารถพยาบาลจะมาถึง
หน้าที่ > ดับเพลิง

ไฟลุกไหม้เนื่องจากมีองค์ประกอบสามประการ ได้แก่: เชื้อเพลิง, ออกซิเจน และความร้อน ซึ่งมักเรียกกันว่าองค์ประกอบของไฟ และบางครั้งเรียกว่าจัตุรมุขแห่งไฟหากเพิ่มองค์ประกอบที่สี่เข้าไป ซึ่งก็คือปฏิกิริยาลูกโซ่ทางเคมีที่สามารถช่วยรักษาไฟบางประเภทได้ ส่วนจุดมุ่งหมายของการดับเพลิงคือการกีดกันไฟจากองค์ประกอบเหล่านั้นอย่างน้อยหนึ่งองค์ประกอบ ที่โดยทั่วไปจะทำโดยการดับไฟด้วยน้ำ แม้ว่าไฟบางประเภทจะต้องใช้วิธีอื่น เช่น โฟมหรือสารแห้งก็ตาม บรรดานักผจญเพลิงได้รับการติดตั้งอุปกรณ์หลากหลายเพื่อจุดประสงค์นี้ ซึ่งรวมถึงรถบันได, รถปั๊ม, รถบรรทุกของเหลว, สายส่งน้ำดับเพลิง และถังดับเพลิง
หน้าที่ > ดับเพลิง > การดับเพลิงสิ่งก่อสร้าง

แม้ว่าบางครั้งเพลิงไหม้อาจเกิดขึ้นได้เฉพาะในพื้นที่เล็ก ๆ ของสิ่งก่อสร้าง แต่ความเสียหายที่เกิดกับหลักประกันในวงกว้างจากควัน, น้ำ และถ่านที่คุอยู่ลุกไหม้ถือเป็นเรื่องทั่วไป ส่วนการปิดสิ่งสาธารณูปโภค (เช่น แก๊สและไฟฟ้า) มักเป็นเรื่องสำคัญอันดับแรกสำหรับทีมดับเพลิงที่มาถึง นอกจากนี้ อาจจำเป็นต้องบังคับเข้าเพื่อเข้าถึงสิ่งก่อสร้างดังกล่าว ส่วนขั้นตอนเฉพาะ (NFPA 704) และอุปกรณ์เป็นสิ่งจำเป็นในสถานที่ซึ่งมีการใช้หรือจัดเก็บวัสดุเสี่ยงอันตราย นอกจากนี้ การดับไฟในสิ่งก่อสร้างบางแห่งอาจต้องมีการฝึกอบรมเพิ่มเติมและกลยุทธ์ในการดับเพลิงที่เฉพาะเจาะจงสำหรับสิ่งก่อสร้างนั้น ตัวอย่างเช่น ไฟไหม้ห้องแถวเป็นเพลิงไหม้สิ่งก่อสร้างประเภทหนึ่งที่ต้องใช้กลยุทธ์เฉพาะเพื่อลดความเสี่ยง
แหล่งข้อมูลอื่น

Fact Sheet for Firefighters and EMS providers regarding risks for exposure to COVID-19, Centers for Disease Control and Prevention.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 2 
อื่น ๆ:  NARA 
บรรดานักผจญเพลิงได้มุ่งความพยายามไปที่การกอบกู้โบสถ์ที่อยู่ติดกัน แทนอาคารที่ถูกไฟไหม้ ซึ่งเป็นคอนแวนต์ที่ถูกทิ้งร้างในเมืองแมสซูวิล รัฐควิเบก ประเทศแคนาดา
นักผจญเพลิงกำลังดําเนินการบันไดสไลด์
จิตต์ลัดดา ศักดาภิพาณิชย์

ศาสตราจารย์ จิตต์ลัดดา ศักดาภิพาณิชย์ เกิดวันที่ 28 พฤษภาคม พ.ศ. 2514   เป็นนักวิทยาศาสตร์ชาวไทย สาขาเคมีและ พอลิเมอร์ เชี่ยวชาญเป็นพิเศษในเรื่องของเทคโนโลยียาง การวิเคราะห์และพัฒนาการใช้ประโยชน์จากยางธรรมชาติ โดยได้ร่วมมือกับบริษัทเอกชนหลายๆ แห่ง พัฒนานวัตกรรมด้านกระบวนการผลิต สร้างมูลค่าเพิ่มให้ ‘ยางสกิม’  โดยใช้เป็นวัตถุดิบสำหรับผลิตกาวที่ใช้ในการแพทย์ และใช้เป็นวัตถุดิบสำหรับผลิตหมากฝรั่ง ซึ่งนับเป็นกรณีแรกของงานวิจัยในเชิงเทคโนโลยีของโลก ที่นำน้ำยางธรรมชาติไปใช้ผลิตเป็นผลิตภัณฑ์ทางอาหารได้ จนสามารถคว้ารางวัลรางวัลนักเทคโนโลยีรุ่นใหม่ ประจำปี พ.ศ. 2548 จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ และรางวัลเมธีส่งเสริมนวัตกรรม สาขาธุรกิจชีวภาพ ประจำปี พ.ศ. 2549  จากสำนักงานนวัตกรรมแห่งชาติ กระทรวงวิทยาศาสตร์และเทคโนโลยี ศ.ดร. จิตต์ลัดดา (ตั้งภักดี) สมรสกับ นพ. พยุงศักดิ์ ศักดาภิพาณิชย์ มีบุตรชาย 2 คน
ประวัติ > การศึกษา

จบการศึกษาระดับประถมศึกษา ที่โรงเรียนสีตบุตรบำรุง และระดับมัธยมศึกษา ที่โรงเรียนสตรีมหาพฤฒาราม
พ.ศ. 2532-2535 - ปริญญาตรี วิทยาศาสตรบัณฑิต สาขาเคมี (เกียรตินิยมอันดับสอง) จาก คณะวิทยาศาสตร์ มหาวิทยาลัยมหิดล
พ.ศ. 2537-2539 - Master Degree of Engineering (Honor) จาก Tokyo University of Agriculture and Technology ประเทศญี่ปุ่น โดยทุนมงบุโช (Monbusho) ของรัฐบาลญี่ปุ่น
พ.ศ. 2539-2541 - Doctor Degree of Engineering (Honor) จาก Tokyo University of Agriculture and Technology ประเทศญี่ปุ่น โดยทุนมงบุโช ของรัฐบาลญี่ปุ่น
ประวัติ > ประวัติการทำงาน

พ.ศ. 2541 - อาจารย์ ภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2543 - ผู้ช่วยศาสตราจารย์ ภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2546 - รองศาสตราจารย์ ภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2554 - ศาสตราจารย์ ภาควิชาเคมี คณะวิทยาศาสตร์ มหาวิทยาลัยมหิดล
ปัจจุบันเป็นนักวิจัยใน หน่วยวิจัยเทคโนโลยียาง เก็บถาวร 2012-02-11 ที่ เวย์แบ็กแมชชีน คณะวิทยาศาสตร์ มหาวิทยาลัยมหิดล
และนักวิจัยประจำหน่วยวิจัยยาง ของสถาบันชีววิทยาศาสตร์โมเลกุล มหาวิทยาลัยมหิดล
เกียรติคุณและรางวัล

พ.ศ. 2542-2545 และ 2546-2549 - เมธีวิจัย จากสำนักงานกองทุนสนับสนุนการวิจัย
พ.ศ. 2545 - Young Scientist Award จาก TORAY Foundation ประเทศไทย
พ.ศ. 2546 - Young Scientist Award จาก ENO Foundation ประเทศญี่ปุ่น
พ.ศ. 2548 - รางวัลนักเทคโนโลยีรุ่นใหม่ จากมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์
พ.ศ. 2549 - รางวัลเมธีส่งเสริมนวัตกรรม สาขาธุรกิจชีวภาพ จากสำนักงานนวัตกรรมแห่งชาติ
พ.ศ. 2549 - รางวัล Young ASIAN Biotechnologist Prize 2006 จาก The Society for Biotechnology, Osaka, Japan
ผลงานวิจัยที่สำคัญ

ศ.ดร.จิตต์ลัดดา ศักดาภิพาณิชย์ มีผลงานวิจัยที่ตีพิมพ์ในวารสารวิชาการต่างประเทศ จำนวนกว่า 105 เรื่อง สิทธิบัตร จำนวน 18 เรื่อง เป็นเจ้าของผลงานการพัฒนายางสกิมและสารที่มีคุณค่าทางเศรษฐกิจจากของเสียที่ได้จากอุตสาหกรรมน้ำยางธรรมชาติ โดยสามารถพัฒนาพัฒนาเทคโนโลยีการผลิตยางเกรดพิเศษจากยางสกิม (ยางที่เหลือจากหางน้ำยาง ซึ่งโดยปกติจัดว่าเป็นของเสียจากกระบวนการปั่นน้ำยางธรรมชาติ) เพื่อนำไปประยุกต์ใช้ในงานอุตสาหกรรมบางประเภทแทนการใช้ยางสังเคราะห์ โดยสามารถประยุกต์ใช้ได้กับอุตสาหกรรม 2 ประเภทหลัก คือ
การพัฒนายางสกิมเพื่อผลิตเป็นวัตถุดิบสำหรับผลิตกาวชนิดที่ไม่มีโปรตีนที่ทำให้เกิดภูมิแพ้ โดยเฉพาะกาวที่ใช้ในทางการแพทย์ จากการคิดค้นงานวิจัยนี้ ทำให้สามารถนำไปจด สิทธิบัตรแบบทั่วโลก (PCT) รวมทั้งประเทศไทยและมาเลเซีย
การพัฒนายางสกิมเพื่อใช้เป็นวัตถุดิบสำหรับผลิตหมากฝรั่ง ทดแทนยางสังเคราะห์ชนิดโพลิไอโซบิวทีลีน และโพลิสไตรีนบิวตะไดอีน ซึ่งใช้เป็นวัตถุดิบในการผลิตหมากฝรั่งได้เป็นอย่างดี และมีข้อดีคือ สามารถย่อยสลายได้ ไม่เป็นพิษต่อมนุษย์และสิ่งแวดล้อม มีราคาถูกกว่ายางสังเคราะห์ถึง 10 เท่า งานวิจัยนี้ นับว่าเป็นกรณีแรกของงานวิจัยในเชิงเทคโนโลยีของโลก ที่สามารถนำยางธรรมชาติไปใช้ผลิตเป็นผลิตภัณฑ์ทางอาหารได้ นอกจากนี้ ได้ทำการศึกษาแยกสารที่เรียกว่า L-quebrachitol ที่เหลืออยู่ในหางน้ำยาง ภายหลังการแยกเอายางสกิมออกไปแล้ว (เรียกว่าซีรั่ม) ซึ่งสารนี้สามารถใช้เป็นสารตั้งต้นสำหรับการสังเคราะห์สารจำพวก optically active organic compound ต่างๆ ได้มากมาย เช่น เป็นสารต่อต้านแบคทีเรีย เป็นสารตั้งต้นสำหรับการผลิตยาต้านมะเร็ง และสารเคมีทางการเกษตรต่างๆ เป็นต้น และยังได้มีการพัฒนางานวิจัย การเตรียมอาหารเลี้ยงเชื้อจากส่วนซีรั่มที่ได้ทำการแยกสาร L-quebrachitol ออกแล้ว และน้ำซีรั่มที่เหลือก็นำไปใช้ผลิตปุ๋ยน้ำได้ด้วย ซึ่งนับว่าเป็นงานวิจัยที่ครบวงจร สามารถนำองค์ประกอบต่างๆ ที่มีอยู่ในน้ำยางมาใช้ให้เกิดประโยชน์ได้อย่างสูงสุด
นอกจากนี้ ศ.ดร. จิตต์ลัดดายังรับบทบาทนักวิจัยด้านการแปรรูปเปลือกที่เป็นของเสียในโรงงานผลิตถั่วมะคาเดเมีย จากโครงการดอยตุง ให้เป็นถ่านแมคคาเพื่อสุขภาพ เพื่อใช้ประโยชน์หลากหลาย เช่น ดูดซับกลิ่นความชื้นและสารพิษ ทำให้อากาศบริสุทธิ์มากขึ้น และยังพบว่าถ่านแมคคาสามารถแผ่คลื่นอินฟราเรดระยะไกล เพื่อนำมาประยุกต์ในในการเพิ่มประสิทธิภาพการไหลเวียนโลหิตในร่างกายได้ด้วย
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2566 –  เหรียญจักรพรรดิมาลา (ร.จ.พ.)
พระยาพิจารณาปฤชามาตย์ (สุหร่าย วัชราภัย)

| พระยาพิจารณาปฤชามาตย์ มานวธรรมศาสตร์สุปรีชา (สุหร่าย วัชราภัย) ป> ม., ท.จ.ว., ท.ช. |
| --- | --- |


องคมนตรี
ดำรงตำแหน่ง พ.ศ. 2460 – 8 กุมภาพันธ์ พ.ศ. 2471  ถึงแก่อนิจกรรมในตำแหน่ง
 
ข้อมูลส่วนบุคคล
เกิด: 26 พฤศจิกายน พ.ศ. 2412 บ้านหลวงอุปการโกษากร ถนนสีลม จังหวัดพระนคร
เสียชีวิต: 8 กุมภาพันธ์ พ.ศ. 2471 (58 ปี) บ้านหลวงอุปการโกษากร ถนนสีลม จังหวัดพระนคร
คู่สมรส: อบ ปันยารชุน บุนนาค ยุกตะนันท์  จำรัส ภัทรนาวิก  คุณหญิงจำเริญ พิจารณาปฤชามาตย์ (จำเริญ ภัทรนาวิก วัชราภัย)
บุตร: นางถนอม จารุรัตน์  คุณหญิงเพิ่ม ดำรงแพทยาคุณ (เพิ่ม พุทธิแพทย์)  หม่อมระรวย เกษมสันต์ ณ อยุธยา  นางสารนัยประสาสน์ (เกษม วัชราภัย ณ สงขลา)  นายกระแสร์ วัชราภัย  นายประพันธ์ วัชราภัย  คุณหญิงประไพ ตีรณสารวิศวกรรม (ประไพ ตีรณสาร)  ท่านผู้หญิงศรีธรรมาธิเบศ (ประภา ณ สงขลา)  นายประพันธ์ วัชราภัย  นางสาวประพิศ วัชราภัย  นายประภาส วัชราภัย  นายประพนธ์ วัชราภัย  นายประพงศ์ วัชราภัย
บุพการี: หลวงอุปการโกษากร (เวท วัชราภัย) (บิดา) นางอุปการโกษากร (ปั้น ณ สงขลา วัชราภัย) (มารดา)
ลายมือชื่อ: 

มหาอำมาตย์โท พระยาพิจารณาปฤชามาตย์ มานวธรรมศาสตร์สุปรีชา (สุหร่าย วัชราภัย) (26 พฤศจิกายน พ.ศ. 2412  - 8 กุมภาพันธ์ พ.ศ. 2471) องคมนตรี กรรมการศาลฎีกา กรรมการเนติบัณฑิตยสภา ในพระบรมราชูปถัมภ์
การศึกษา

พระยาพิจารณาปฤชามาตย์ฯ  ได้เริ่มศึกษาที่โรงเรียนหลวงสอนภาษาอังกฤษ ณ สวนนันทอุทยาน พระราชวังนันทอุทยาน ตั้งแต่อายุได้ 9 ขวบ เรียนภาษาไทยตลอดหลักสูตรซึ่งสอนในสมัยนั้น ภ
เมื่ออายุสมควรได้ถวายตัวเปนมหาดเล็กวิเศษตามประเพณีที่เปนบุตรข้าราชการตระกูลสูง แล้วเข้าเรียนภาษาบาลีในมหามกุฎราชวิทยาลัย จนอุปสมบทเปนพระภิกษุในสำนักสมเด็จพระมหาสมณเจ้า กรมพระยาวชิรญาณวโรรส ณ วัดบวรนิเวศวิหาร ได้ปริญญาชั้นนักเรียนตรีพิเศษ
การทำงาน

เมื่อลาสิกขาแล้ว ได้รับพระราชทานสัญญาบัตรเป็นที่นายรองเล่ห์อาวุธ มหาดเล็กเวรสิทธิ์ ถือศักดินา 300 เมื่อวันที่ 6 กุมภาพันธ์ พ.ศ. 2433  โปรดฯ ให้ไปมีตำแหน่งราชการในกระทรวงพระคลังมหาสมบัติชั่วคราว ในระหว่างนั้น เมื่อวันที่ 4 พฤษภาคม พ.ศ. 2436 ทรงพระกรุณาโปรดเกล้า ให้ได้เลื่อนบรรดาศักดิ์ขึ้น เป็นนายเสนองานประภาศ มหาดเล็กหุ้มแพร นายยามเวรสิทธิ์ ถือศักดินา 400 แล้วกลับไปรับราชการในกรมมหาดเล็กตามเดิม ต่อจากนั้นมาไม่นาน ในสมัยที่พระเจ้าลูกยาเธอ พระองค์เจ้ารพีพัฒนศักดิ์เป็นเสนาบดีกระทรวงยุติธรรม ทรงเริ่มจัดการสอนกฎหมาย พระยาพิจารณาปฤชามาตย์ฯ ก็ได้โอกาสเข้าศึกษาวิชากฎหมาย สามารถสอบวิชากฎหมายได้เป็นเนติบัณฑิตสยามรุ่นแรก เมื่อพ.ศ. 2441 พระเจ้าลูกยาเธอ พระองค์เจ้ารพีพัฒนศักดิ์ จึงกราบบังคมทูลขอพระบรมราชานุญาต ขอนายเสนองานประภาศไปรับราชการใน กระทรวงยุติธรรม ได้เป็นตำแหน่งเลขานุการเสนาบดีกระทรวงยุติธรรมเป็นตำแหน่งแรก ต่อมาได้เลื่อนตำแหน่ง และยศบรรดาศักดิ์สูงขึ้นโดยลำดับดังนี้
พ.ศ. 2442 เป็นปลัดกรมอัยการ แล้วไปเป็น อธิบดีผู้พิพากษาศาลมณฑลภูเก็ต
พ.ศ. 2443 ได้รับพระราชทานบรรดาศักดิ์เป็น พระศิริศาสตร์ประสิทธิ์
พ.ศ. 2445 ได้เป็นอธิบดีผู้พิพากษาศาลมณฑลอยุธยา
พ.ศ. 2449 เป็นผู้พิพากษาศาลอุทธรณ์ข้าหลวงพิเศษ
พ.ศ. 2452 เป็นผู้พิพากษาศาลอุทธรณ์กรุงเทพฯ
พ.ศ. 2454 ได้รับพระราชทานยศเป็น มหาอำมาตย์ตรี
พ.ศ. 2455 ได้รับพระราชทานบรรดาศักดิ์เป็น พระยาพิจารณาปฤชามาตย์ มานวธรรมศาสตรสุปฤชา
4 เมษายน พ.ศ. 2460 - องคมนตรี
22 กุมภาพันธ์ พ.ศ. 2461 - ไปเป็นกรรมการศาลฎีกา
พ.ศ. 2467 ได้รับพระราชทานยศเป็น มหาอำมาตย์โท
การทำงาน > ตำแหน่งพิเศษ

เป็นอาจารย์สอนวิชากฎหมายแก่นักเรียนทั้งที่บ้านและที่โรงเรียนของกระทรวงยุติธรรม
เป็นกรรมการสอบไล่วิชานักเรียนกฎหมาย
เป็นกรรมการเนติบัณฑิตยสภา ในพระบรมราชูปถัมภ์
เป็นมรรคนายกวัดสุทธิวรารามและเป็นผู้อุปการะโรงเรียนมัธยมพิเศษสุทธิวราราม
เป็นสมาชิกกิตติมศักดิ์แห่งสภากาชาดสยาม
ผลงานทางวิชาการ

ได้เรียบเรียงหนังสือกฎหมายขึ้น ใช้เป็นบทเรียนของผู้ศึกษาวิชากฎหมายและทนายความ คือ
หนังสือคำอธิบายลักษณผัวเมีย พ.ศ. 2461
หนังสือคำอธิบายลักษณมรฎก  พ.ศ. 2461
หนังสือกฎหมายลักษณที่ดินเล่ม 1 พ.ศ. 2462
และยังมีหนังสือคำอธิบายหลักกฎหมาย ซึ่งรวบรวมตีพิมพ์โดยขุนศรีบุพพรรณเขตร (อิ่ม) ดังนี้
คำอธิบายหลักกฎหมายประทุษร้ายส่วนแพ่ง
คำอธิบายกฎหมายวิธีพิจารณา อย่างย่อ
คำอธิบายหลักกฎหมายสัญญา อย่างย่อ
ครอบครัว

ด้านครอบครัว พระยาพิจารณาปฤชามาตย์ มานวธรรมศาสตร์สุปรีชา สมรสกับคุณอบ ปันยารชุน คุณหญิงบุนนาค ยุกตะนันท์ คุณจำรัส ภัทรนาวิก และ คุณหญิงจำเริญ พิจารณาปฤชามาตย์ (จำเริญ ภัทรนาวิก วัชราภัย) มีบุตรธิดา 14 คน ดังนี้
ครอบครัว > อบ ปันยารชุน

พระยาพิจารณาปฤชามาตย์  มีบุตร-ธิดากับคุณอบ ปันยารชุน 2 คน ดังนี้
นางถนอม (วัชราภัย) จารุรัตน์ สมรสกับ นายขวัญ จารุรัตน์
คุณหญิงเพิ่ม ดำรงแพทยาคุณ (เพิ่ม วัชราภัย พุทธิแพทย์) สมรสกับ ศาสตราจารย์อุปการคุณ พลตรี พระยาดำรงแพทยาคุณ  (ชื่น พุทธิแพทย์) คณบดีคณะแพทยศาสตร์โรงพยาบาลจุฬาลงกรณ์ แพทย์ประจำพระองค์พระบาทสมเด็จพระมงกุฏเกล้าเจ้าอยู่หัว
ครอบครัว > คุณหญิงบุนนาค ยุกตะนันท์

พระยาพิจารณาปฤชามาตย์  มีธิดากับคุณหญิงบุนนาค ยุกตะนันท์ 1 คน ดังนี้
หม่อมระรวย (วัชราภัย) เกษมสันต์ ณ อยุธยา เสกสมรสกับ หม่อมเจ้าสมบูรณ์ศักดิ์ เกษมสันต์ พระโอรสในพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์
ครอบครัว > จำรัส ภัทรนาวิก

พระยาพิจารณาปฤชามาตย์  มีธิดากับคุณจำรัส ภัทรนาวิก 2 คน ดังนี้
นางสารนัยประสาสน์ (เกษม วัชราภัย ณ สงขลา) สมรสกับ หลวงสารนัยประสาสน์ (ธัญญา ณ สงขลา) อดีตผู้พิพากษาหัวหน้าคณะในศาลฎีกา และผู้ทรงคุณวุฒิด้านกฎหมายที่ดิน มหาวิทยาลัยธรรมศาสตร์ บุตรพระยาปทุมเทพภักดี (ธน) เจ้าเมืองตราด อุบลราชธานี และสุรินทร์
นายกระแสร์ วัชราภัย สมรสกับ นางปฤถา ปันยารชุน ธิดาพระยาปรีชานุสาสน์ (เสริญ ปันยารชุน) ผู้บังคับการวชิราวุธวิทยาลัย ปลัดทูลฉลองกระทรวงศึกษาธิการ นายกสมาคมหนังสือพิมพ์แห่งประเทศไทย
ครอบครัว > คุณหญิงพิจารณาปฤชามาตย์  (จำเริญ ภัทรนาวิก)

พระยาพิจารณาปฤชามาตย์  มีบุตร-ธิดากับคุณหญิงพิจารณาปฤชามาตย์ น้องสาวคุณจำรัส ภัทรนาวิก 9 คน ดังนี้
นายประพันธ์ วัชราภัย สมรสกับ นางเล็ก
คุณหญิงประไพ ตีรณสารวิศวกรรม (ประไพ ตีรณสาร) สมรสกับ พระตีรณสารวิศวกรรม (ตรี ตีรณสาร) รัฐมนตรีว่าการกระทรวงศึกษาธิการ
ท่านผู้หญิงศรีธรรมาธิเบศ (ประภา ณ สงขลา) สมรสกับ เจ้าพระยาศรีธรรมาธิเบศ (จิตร ณ สงขลา) ประธานองคมนตรี บุตรพระอนันตสมบัติ (เอม ณ สงขลา)
นายประพัทธ์ วัชราภัย สมรสกับ นางกิรดี เปาโรหิตย์
นางสาวประพิศ วัชราภัย
นายประภาส วัชราภัย
นายประพจน์ วัชราภัย สมรสกับ นางมณี ไกรฤกษ์
นายประพนธ์ วัชราภัย
นายประพงศ์ วัชราภัย สมรสกับ นางฉวีวรรณ เลปาจารย์
สกุลวัชราภัย

พระยาพิจารณาปฤชามาตย์ มานวธรรมศาสตร์สุปรีชา เป็นผู้รับพระราชทานนามสกุล "วัชราภัย"   (อักษรโรมัน: Vajrâbhaya) โดยเป็นนามสกุลพระราชทานลำดับที่ 186 มีบันทึกดังนี้
พระยาพิจารณาปฤชามาตย์ มานวธรรมศาสตร์สุปรีชา (สุหร่าย)  ผู้พิพากษาศาลอุทธรณ์  พระอภัยบริบาล (อ้น) เป็นปู่  พระยาวิเชียรคีรี (เม่น) เป็นตา
ลำดับบรรดาศักดิ์

6 กุมภาพันธ์ พ.ศ. 2433 นายรองเล่ห์อาวุธ มหาดเล็กเวรฤทธิ์ ถือศักดินา 400
4 พฤษภาคม พ.ศ. 2436 นายเสนองานประภาศ มหาดเล็กหุ้มแพร นายยามเวรสิทธิ์ ถือศักดินา 400
พ.ศ. 2443 พระศิริศาสตร์ประสิทธิ์ มีตำแหน่งในราชการในกระทรวงยุติธรรม ถือศักดินา 800
7 สิงหาคม พ.ศ. 2454 มหาอำมาตย์ตรี พระศิริศาสตร์ประสิทธิ์
10 พฤศจิกายน พ.ศ. 2455 มหาอำมาตย์ตรี พระยาพิจารณาปฤชามาตย์ มานวธรรมศาสตรสุปรีชา มีตำแหน่งในราชการในกระทรวงยุติธรรม ถือศักดินา 1000
พ.ศ. 2467 มหาอำมาตย์โท พระยาพิจารณาปฤชามาตย์ มานวธรรมศาสตรสุปฤชา
ยศ

7 สิงหาคม พ.ศ. 2454 มหาอำมาตย์ตรี
29 ตุลาคม พ.ศ. 2467 มหาอำมาตย์โท